24 राज्यों और 8 मेट्रो सिटीज के लोगों को बनाया निशाना, क्लाउड लिंक से बेच रहा था
69 करोड़ लोगों का डेटा चुराने वाला गिरफ्तार, 24 राज्यों और 8  महानगरों के लोगों को बनाया निशाना, क्लाउड लिंक से बेच रहा था Targeted people of 24 states and 8 metros, was selling through cloud link
साइबराबाद पुलिस ने शनिवार को एक ऐसे व्यक्ति को गिरफ्तार किया है जो 24 राज्यों और 8 मेट्रो सिटीज के 66.9 करोड़ लोगों और संगठनों के पर्सनल और कांन्फिडेंशियल डेटा चुराने, इसे अपने पास रखने और बेचने में कथित रूप से शामिल है।
पुलिस ने बताया कि आरोपी विनय भारद्वाज के पास एजु-टेक संगठनों के स्टूडेंट्स, GST, विभिन्न राज्यों के रोड ट्रांसपोर्ट ऑर्गनाइजेशंस, प्रमुख इको-कॉमर्स पोर्टल, सोशल मीडिया प्लेटफॉर्म्स और फिनटेक कंपनियों के कंस्यूमर्स और कस्टमर्स का डेटा भी है।
104 कैटेगरी में बांट रखा था डेटा
विनय को शुक्रवार को गिरफ्तार किया गया है। आरोपी ने इस डेटा को 104 कैटेगरी में बांट रखा था और वह इस डेटा को बेच रहा था। विनय के पास मौजूद कुछ महत्वपूर्ण डेटा में रक्षा कर्मियों, सरकारी कर्मचारियों, पैन कार्ड धारकों, 9वीं, 10वीं, 11वीं और 12वीं कक्षा के स्टूडेंट्स, सीनियर सिटीजन, दिल्ली के बिजली उपभोक्ता, डी-मैट एकाउंट रखने वाले लोगों के मोबाइल नंबरों का डेटा शामिल है।
वेबसाइट से बेच रहा था
इसके अलावा विभिन्न व्यक्तियों, NEET स्टूडेंट्स, अमीर लोगों, बीमा करा चुके लोगों, क्रेडिट कार्ड और डेबिट कार्ड रखने वाले लोगों का डेटा भी मिला है। आरोपी हरियाणा के फरीदाबाद में एक वेबसाइट ‘इंस्पायरवेब्ज’ से क्लाउड ड्राइव लिंक का उपयोग कर डेटा बेच रहा था।
पुलिस ने उसके पास से दो मोबाइल फोन और दो लैपटॉप जब्त किए हैं। उसके पास से सरकारी, निजी संगठनों और लोगों की सेंसेटिव जानकारी भी मिली है।
साइबर क्राइम से जुड़ी ये खबरें भी पढ़ें: 
वीडियो लाइक से पैसे कमाने के नाम पर ठगी:साइबर ठगों ने व्हाट्सएप पर भेजा लिंक, फिर खाते से उड़ा लिए 3 लाख रुपए
बिहार में लगातार साइबर फ्रॉड के मामले बढ़ते जा रहे हैं। इसी बीच एक घटना राजधानी पटना के पीरबहोर इलाके से सामने आई है, जहां साइबर अपराधियों ने यूट्यूब का लिंक भेज कर लाइक करने और घर बैठे रुपए कमाने का झांसा देकर एक युवक के खाते से 3 लाख रुपए उड़ा लिए। पढ़ें पूरी खबर...
साइबर अपराधियों के लिए पटना-नालंदा समेत 6 जिले बने हॉटस्पॉट:बिहार में फैला साइबर क्राइम का जामताड़ा मॉडल, 4 नए जिलों में भी बढ़ाई पैठ
साइबर क्राइम के मामले में झारखंड के जामताड़ा मॉडल ने अब कई जगहों पर अपने पांव पसार लिए हैं। इससे बिहार भी अछूता नहीं है। एक-दो नहीं, बल्कि बिहार के 6 जिले ऐसे हैं, जिन्हें साइबर अपराधियों ने हॉट स्पॉट बना दिया है। इन जिलों में अपराधी बैठकर एक लैपटॉप और मोबाइल से लोगों को अपनी ठगी का शिकार बना रहे हैं। ​​​​​​​पढ़ें पूरी खबर...